Wekîlê HDPyî vera tecrîdkerdişê Rayberê Şarê Kurdî Abdullah Ocalanî, rewşa tepişteyanê nêweşan û tepişteyanê ke înfazê înan ameyo vêşnayene, Meclîsî ra ver bi Wezîrîya Edaletî çalakîya rayraşîyayîşî kenê.
Wekîlî verî salona çapemenîye yê Meclîsî de serkîya Merale Daniş Beştaş û Saruhan Oluçî de kom bîyî. Dima înan bi dowîzanê 'wa tepişteyê nêweşî vera bidîyê', 'tecrîdî biqedînê', 'vera tecrîdî bêveng nêmanê' dest pê çalakîye kerd.
